Vojska Sjeverne Makedonije

Vojska Republike Sjeverne Makedonije (VRSM) naziv je oružanih snaga Republike Sjeverne Makedonije. VRSM je strateško organizovana kao kopnena vojska s vojnom avijacijom i vojnom riječnom flotom kao podrškom kopnenoj vojsci. Vojska Sjeverne Makedonije je profesionalna i služenje vojnog roka je na dobrovoljnoj bazi. Ranije vojni rok trajao je 6 mjeseci, a civilno služenje 14 mjeseci. Postoji Kumanovski korpus, Bitolski korpus, Skopski korpus i Vojna avijacija.

Politika nacionalnih obrambenih snaga sastoji se od:
očuvanja samostalnosti i suverenosti Republike Sjeverne Makedonije,
zaštite integriteta makedonskog kopnenog teritorija, zračnog prostora i teritorijalnih voda te
obrane nacionalnog Ustava.

Trenutno je u toku pristupanje Sjeverne Makedonije NATO paktu. Međutim, tokom summita NATO-a u Bukureštu 2008. godine, Grčka je blokirala pristup paktu svom sjevernom susjedu zbog međusobnog političkog spora oko imena zemlje. Tada su se ostale članice NATO-a složile da će Sjeverna Makedonija dobiti pozivnicu za članstvo u vojni pakt nakon što riješi spor sa Grčkom. Isto je i sa Evropskom unijom gdje Grčka zbog istih nesuglasica može Sjevernoj Makedoniji blokirati pristup u EU.Nato Macedonia veto stokes tension

Glavni strani dobavljači opreme za makedonsku vojsku su SAD te makedonski susjedi Srbija, Bugarska i Ukrajina.

 Historija 
17. novembra 1991. narodna skupština je donjela Ustav Republike Makedonije prema kojem je Makedonija suverena, nezavisna, demokratska i socijalna država koju će braniti vlastite oružane snage.

21. februara 1992. makedonski predsjednik Kiro Gligorov i predstavnici JNA su potpisali ugovor o povlačenju jugoslavenske vojske sa makedonske teritorije do 15. aprila iste godine. JNA je u konačnici povukla vlastite snage iz zemlje prije zadanog roka, tako da je posljednji vojnik napustio zemlju 7. marta 1992.

Odlaskom JNA povučena je velika količina oružja i opreme tako da je novoosnovana makedonska vojska raspolagala sa malom količinom borbenih sredstava. Unatoč svemu, uspješno su započele pripreme nacionalnih oružanih snaga da počnu sa obavljanjem svojih zadataka i ustavne uloge.

 Novija historija 
Prvi veći angažman makedonske vojske bio je 2001. godine kada su započeli etnički sukobi protiv albanske gerile okupljene oko separatističke grupe Oslobodilačka nacionalna armija. Makedoniji je zbog ovog sukoba prijetila mogućnost izbijanja građanskog rata. Taj kratkotrajni rat na sjeverozapadu zemlje je započeo u januaru 2001. dok je u augustu iste godine usvojen Ohridski sporazum o prekidu vatre. Međutim, manji oružani sukobi su trajali još do novembra iste godine, a  završilo je razoružavanjem albanskih militanata.

Tokom 2000-ih makedonska vojska je u sklopu EUFOR-a prisutna u BiH a u sklopu ISAF-a u Afganistanu. Tu su još i sudjelovanja u misijama u Libanu te na Kosovu kao i Iraku.Archive.wikiwix.com - Road to Nato 13. septembra 2011. snimljeni su pripadnici makedonskih oružanih snaga kako zajedno sa američkim vojnicima uspješno odbijaju talibanski napad na ISAF-ovo sjedište u Kabulu.NATO in Afghanistan - ISAF fighting insurgents in Kabul (1/2) - Youtube.com

 Organizacija 
 Kopnena vojska 

Kopnena vojska smatra se okosnicom makedonskih oružanih snaga te igra ključnu ulogu u osiguravanju sigurnosti i teritorijalnog integriteta Republike Makedonije. Podijeljena je na snage za brzo reagiranje, strateške rezerviste i snage potpore. Snage za brzo reagiranje predstavljaju glavnu borbenu skupinu unutar kopnene vojske te se nalaze unutar 1. i 2. brigade te oklopnog bataljona. Strateški rezervisti su vojne rezervne snage koje se aktiviraju u vrijeme izvanrednog stanja a nalaze se u 3. i 4. brigadi. Snage podrške su zadužene za davanje podrške snagama za brzo reagiranje i strateškim rezervistima u vojnim operacijama.

Također, u sklopu kopnene vojske postoji i specijalna vojna jedinica Vukovi.

 Zračne snage 

Makedonske zračne snage predstavljaju ratno zrakoplovstvo makedonske vojske. Zračne snage imaju važnu ulogu u osiguravanju makedonskog zračnog prostora. Jedan od glavnih ciljeva novoosnovanih zračnih snaga bila je izgradnja sistema zračnog nadgledanja koji je postao kamen temeljac sigurnosti zračnog prometa i upravljanja zračnim prostorom.
Makedonske zračne snage sastoje se od ratnog zrakoplovstva i protuzračne obrane a njegova baza se nalazi u Petrovcu (blizu Skopja). Osim u vojne i logističke, zračne snage svoje letjelice koriste i u civilne svrhe.

Jedinica za specijalne operacije
Puk za specijane operacije je glavna jedinica za specijalne operacije vojske Makedonije. Pod komandom ove jedinice nalazi se specijalna jedinica Vukovi koja je formirana 1. marta 1994. godine.

Misije jedinice:
Puk za specijalne operacije je sudjelovao u 11 kontigenata u periodu od juna 2003. do juna 2008. u operaciji Iračka sloboda
Sudjelovanje u mirovnoj misiji ISAF-Phoenix od maja do decembra 2010.
Sudjelovanje u mirovnim misijama u BiH, Libanonu i Afganistanu.

Komandna struktura
600px

Oružje i oprema
Pješadijsko oružje
 Naziv Tip Količina Zemlja porijekla Bilješke CZ 75  Pištolj      Daewoo K5  Pištolj      Zastava CZ 99  Pištolj      [[HS2000 ]]  Pištolj      Heckler & Koch MP5  Automat     Zastava M92  Automat     Zastava M70  Automatska puška     M4  Automatska puška      H&K G3 Automatska puška     Zastava M21  Automatska puška    Zastava M76  Snajperska puška     Zastava M93  Snajperska puška     Sako TRG-42  Snajperska puška     SVD Dragunov  Snajperska puška     ZVI Falcon  Snajperska puška     Zastava M72  Puškomitraljez     FN Minimi  Puškomitraljez     Zastava M84  Mitraljez     Zastava M53  Mitraljez     PK  Mitraljez     NSV  Mitraljez     M2 Browning  Mitraljez     MILAN  POVRS     Donacija Francuske. M80 Zolja  RB     M79 Osa  RB    M90 Stršljen  RB     /  

Tenkovi
ModelSlikaTipZemlja porijeklaKoličinaBilješke T-72  150px  MBT    31    

Oklopna vozila
ModelSlikaTipZemlja porijeklaKoličinaBilješke BTR-70    OT    60   BTR-80    OT    12   MT-LB    OT    10   TM-170    OT    115   Leonidas-2    OT    10   M113    OT    30   BMP-2    BVP    10    HMMWV    OV    80   Otokar Cobra    OV    2  

Artiljerija
ModelSlikaTipZemlja porijeklaKoličinaBilješke M-57  150px  Minobacač 60 mm        M-69   150px  Minobacač 82 mm        82-BM-37   150px  Minobacač 82 mm        M-75  150px  Minobacač 120 mm       M101     haubica 105 mm    36   M-30    top 130 mm    74  Donacija Bugraske. BM-21 Grad    VBR 122 mm    12   M-63 Plamen    VBR 128 mm    12  

Pomoćna vozila
ModelSlikaTipZemlja porijeklaKoličinaBilješke Land Rover Defender  150px  Terensko vozilo      Mercedes-Benz G-klasa  150px  Terensko vozilo      

Reference

 Vanjski linkovi 

 https://web.archive.org/web/20100810210754/http://www.morm.gov.mk/morm/en/homepage.html
 https://web.archive.org/web/20071116164842/http://www.yuairwar.com/mk.asp

Kategorija:Sjeverna Makedonija
Kategorija:Vojska Sjeverne Makedonije